ai4bharat/Pralekha huggingface dataset:
நிதி அமைச்சகம்
51-வது ஜிஎஸ்டி கவுன்சில் கூட்டத்தின் பரிந்துரைகள்
மத்தியநிதி மற்றும் கார்ப்பரேட் விவகாரங்கள் துறை அமைச்சர் திருமதி நிர்மலா சீதாராமன் தலைமையில் 51 வது ஜிஎஸ்டி கவுன்சில் கூட்டம் இன்று புதுதில்லியில் காணொலி காட்சி மூலம் நடைபெற்றது. இந்தக் கூட்டத்தில் மத்திய நிதித்துறை இணையமைச்சர் பங்கஜ் செளத்ரி, மாநிலங்கள் மற்றும் சட்டமன்றமுள்ள யூனியன் பிரதேசங்களின் நிதி அமைச்சர்கள், நிதித்துறை மற்றும் மாநிலங்கள் / யூனியன் பிரதேசங்களின் மூத்த அதிகாரிகளள் கலந்துகொண்டனர்.
11.07.2023 அன்று நடைபெற்ற ஜிஎஸ்டி கவுன்சிலின் 50வதுகூட்டத்தில் சூதாட்டங்கள், குதிரைப் பந்தயம் மற்றும் ஆன்லைன் கேமிங் குறித்த அமைச்சர்கள் குழுவின்  இரண்டாவது அறிக்கை குறித்து விவாதிக்கப்பட்டது. சூதாட்டங்கள், குதிரைப் பந்தயம், ஆன்லைன் கேமிங் ஆகியவற்றில் நடவடிக்கை எடுக்கக்கூடிய உரிமைகோரல்களுக்கு முழு முக மதிப்பில் 28% வரி விதிக்கலாம் என்று இக்குழு பரிந்துரைத்தது. திறமைக்கான விளையாட்டா அல்லது விருப்பப்பட்ட விளையாட்டா என்பதைப் பொருட்படுத்தாமல் சட்டத்தில் திருத்தம் கொண்டு வரலாம் என்றும் கவுன்சில் பரிந்துரை செய்திருந்தது.
அதன்படி, ஜி.எஸ்.டி கவுன்சில் தனது 51 வது கூட்டத்தில், சூதாட்டங்கள், குதிரைபந்தயம், ஆன்லைன் கேமிங் ஆகியவற்றிற்கு வரிவிதிப்பு குறித்து தெளிவுபடுத்துவதற்காக சி.ஜி.எஸ்.டி சட்டம், 2017-ன் அட்டவணை 3-ல் திருத்தம் உட்பட சி.ஜி.எஸ்.டி சட்டம் 2017, ஐ.ஜி.எஸ்.டி சட்டம் 2017 ஆகியவற்றில் சில திருத்தங்களை பரிந்துரைத்தது. ஐ.ஜி.எஸ்.டி சட்டம், 2017-ல் ஒரு குறிப்பிட்ட விதியை சேர்க்க கவுன்சில் பரிந்துரைத்தது. இது இந்தியாவுக்கு வெளியே உள்ள ஒரு சப்ளையர் இந்தியாவில் உள்ள ஒரு நபருக்கு ஆன்லைன் பண கேமிங்கை வழங்குவதில் ஜிஎஸ்டி செலுத்துவதற்கும் பரிந்துரை செய்தது. பதிவு செய்தல் மற்றும் வரி செலுத்துதல் விதிகளுக்கு இணங்கத் தவறினால், அத்தகைய வழங்குநரால் ஆன்லைன் பண கேமிங்கை வழங்குவதற்காகப் பயன்படுத்தப்படும் எந்தவொரு கணினிப் பொறியிலும் அனுப்பப்பட்ட, பெறப்பட்ட அல்லது ஆதரவளிக்கப்பட்ட அதனை முடக்குவதற்கும் பரிந்துரை செய்துள்ளது..
ஆன்லைன் கேமிங் வழங்கலை மதிப்பிடுவதற்கும் அதற்கேற்ப சூதாட்டத்தில் நடவடிக்கை எடுக்கக்கூடிய உரிமைகோரல்களை வழங்குவதற்கும் குறிப்பிட்ட விதிகளை சேர்க்க சிஜிஎஸ்டி விதிகள், 2017 திருத்தப்படலாம் என்று கவுன்சில் பரிந்துரைத்தது. இந்த விவகாரம் தொடர்பான அறிவிப்பில் சில அறிவிப்புகள் / திருத்தங்களை வெளியிடவும் கவுன்சில் பரிந்துரைத்தது.
சட்டத்தில் திருத்தங்கள் செய்வதற்கான நடைமுறையை விரைவாக முடித்து, 2023அக்டோபர்1 முதல் திருத்தங்களை நடைமுறைக்கு கொண்டு வருவதற்கான முயற்சிகளை மேற்கொள்ளவும் கவுன்சில் முடிவு செய்தது.
குறிப்பு:ஜி.எஸ்.டி கவுன்சிலின் பரிந்துரைகள் பங்குதாரர்களின் தகவல்களுக்காக எளிய மொழியில் முக்கிய முடிவுகளைக் கொண்ட இந்த வெளியீட்டில் வழங்கப்பட்டுள்ளன. உரிய சுற்றறிக்கைகள்/ அறிவிக்கைகள்/ சட்டத் திருத்தங்கள் மூலம் இது நடைமுறைக்கு வரும்.
(
பாதுகாப்பு அமைச்சகம்
பாதுகாப்புத்துறை அமைச்சர் திரு ராஜ்நாத் சிங் ஏரோ இந்தியா 2023 விமானக் கண்காட்சியின் முன்னேற்பாடுகள் குறித்து புதுதில்லி உயர்நிலைக்குழு கூட்டத்தில் ஆய்வு செய்தார்
பாதுகாப்புத்துறை அமைச்சர் திரு ராஜ்நாத் சிங் ஏரோ இந்தியா 2023 விமான கண்காட்சியின் முன்னேற்பாடுகள் குறித்து புதுதில்லியில் இன்று  உயர்நிலைக்குழு கூட்டத்தில் ஆய்வு செய்தார். கர்நாடக மாநிலம் பெங்களூருவில் 2023, பிப்ரவரி மாதம் 13-ந் தேதி தொடங்கி, 17-ந் தேதி வரை நடைபெறவுள்ள ஆசியாவின் மிகப்பெரிய 14-வது விமானக் கண்காட்சியின் ஏற்பாடுகள் குறித்து விரிவாக விவாதித்தார். அப்போது பேசிய அவர் ஏரோ இந்தியா 2023 விமானக் கண்காட்சி ஒரு நிகழ்ச்சியாக மட்டும் இல்லாமல் பாதுகாப்பு, விமானப் போக்குவரத்து துறையின் வளர்ச்சி மற்றும் தற்சார்பு இந்தியாவின் வலிமையான உருவாக்கம் ஆகியவற்றை காட்சிப்படுத்தும் வகையில் இருக்கும் என்று கூறினார்.
பில்லியன் வாய்ப்புகளுக்கான ஓடுதளம் என்ற பொருளில் 5 நாட்கள் நடைபெறவுள்ள இக்கண்காட்சி 35,000 சதுர மீட்டர் பரப்பளவில் அமைந்துள்ள எலஹன்கா விமானப்படைத்தளத்தில் நடைபெற வுள்ளது. இதில் பங்கேற்பதற்காக இதுவரை 731 கண்காட்சியாளர்கள் பதிவு செய்துள்ளனர். பாதுகாப்பு அமைச்சகர்களின் மாநாடு மற்றும் தலைமைச் செயல் அதிகாரிகளின் கூட்டம் உள்ளிட்டவையும் கண்காட்சியில் இடம்பெறவுள்ளன.
இக்கூட்டத்தில் கர்நாடக முதலமைச்சர் திரு பசவராஜ் பொம்மை மற்றும் மாநில அரசு அதிகாரிகள் காணொலிக் காட்சி வாயிலாக கலந்து கொண்டனர். முப்படைகளின் தலைமை தளபதி ஜென்ரல் அனில் சௌஹான், விமானப்படைத் தலைமை தளபதி ஏர்சீஃப் மார்ஷல் வி ஆர் சௌத்ரி, கடற்படைத் தலைமை தளபதி அட்மிரல் ஆர் ஹரிகுமார், ராணுவத் தலைமை தளபதி ஜென்ரல் மனோஜ் பாண்டே, பாதுகாப்புத்துறை செயலாளர் திரு கிரிதர் அரமானே மற்றும் பாதுகாப்பு அமைச்சக உயரதிகாரிகள் நேரடியாக கலந்துகொண்டனர்.
இந்திய போட்டிகள் ஆணையம்
லார்சன் & டுப்ரோ நிறுவனத்தின் மின்சார மற்றும் தானியங்கி வணிகத்தை Schneider எலெக்ட்ரிக் இந்தியா தனியார் நிறுவனம் மற்றும் மேக் ரிட்ச்சி முதலீடுகள் நிறுவனம் கையகப்படுத்தும் திட்டம் குறித்து பொதுமக்களிடமிருந்து இந்திய போட்டி ஆணையம் கருத்துக்களை வரவேற்பு
இந்திய போட்டி ஆணையம் அறிக்கை ஒன்றில் கூறியிருப்பதாவது:
ஜூலை 16 2018 அன்று இந்தியப் போட்டி ஆணையத்திற்கு, schneidar எலெக்ட்ரிக் இந்தியா தனியார் நிறுவனம் மற்றும் மேக் ரிட்ச்சி முதலீடுகள் தனியார் நிறுவனம் ஆகியவற்றிடமிருந்து குறிப்பு ஒன்று வந்தது. லார்சன் & டுப்ரோ நிறுவனத்தின் மின்சாரம் மற்றும் தானியங்கி வணிகம் ஆகியவற்றை கையகப்படுத்துவது தொடர்பாக இந்த குறிப்பு அமைந்தது. ஆனால் கடல் சார் வணிகம் மற்றும் சர்வோவாட்ச் வணிகம் ஆகியவை இதில் இடம்பெறவில்லை.
இந்த கையகப்படுத்தும் திட்டம், எதிர் விளைவுகளை ஏற்படுத்தும் என்று ஆணையம் தெளிவாகக் கருதுகிறது. இதன் பேரில், கையகப்படுத்துவோரை போட்டிச் சட்டம், 2002 பிரிவு, 29ன்படி இதுதொடர்பான விளக்கங்களை பொதுமக்கள் மற்றும் கையகப்படுத்துதல் தொடர்பாக பாதிக்கப்படுவோரின் கவனத்திற்கு கொண்டு வரும் வகையில் வெளியிட வேண்டும் என்று ஆணையம் உத்தரவிட்டுள்ளது.
மேலும் இந்த கையகப்படுத்துதல் மூலம் பாதிக்கப்படுவோர் தங்கள் கருத்துக்களை செயலாளர், இந்தியப் போட்டி ஆணையம், 10ஆவது மாடி, ஆபிஸ் பிளாக் – 1, கித்வாய் நகர் , ரிங் சாலைக்கு எதிரில், புதுதில்லி – 110023 அல்லது மின்னஞ்சல் முகவரியில், - secy@cci.gov.in 2018 டிசம்பர் 12ந் தேதிக்குள் தெரிவிக்கலாம்.
எரிசக்தி அமைச்சகம்
டவ்-தே புயலால் மிகவும் பாதிக்கப்பட்ட பகுதிகளில் மின் மறுசீரமைப்பு பணிகளைத் தீவிரப்படுத்தியுள்ளது மின்துறை அமைச்சகம்
டவ்-தே புயலால் ஏற்பட்டுள்ள மின்சாரம் சம்பந்தப்பட்ட பிரச்னைகளைத் தீர்ப்பதற்காக மத்திய மின்துறை அமைச்சகம் , மாநில மின் பயன்பாடுகள், பி.ஜி.சி.ஐ.எல், ஆர்.இ.சி, போசோகோவுடன் தொடர் ஆய்வுக் கூட்டங்களை நடத்தி வருகிறது.
டவ்-தே சூறாவளிப் புயல் காரணமாக மிகவும் பாதிக்கப்பட்ட பகுதிகளான குஜராத் மாநிலத்திலும், யூனியன் பிரதேசமான டையூவிலும், மின் மறுசீரமைப்புப் பணிகளை விரைவுபடுத்தும் நோக்கில் மின்துறைச் செயலாளர் நேற்று சிறப்பு ஆய்வுக் கூட்டத்தை நடத்தினார். கூட்டத்தில் பி.ஜி.சி.ஐ.எல் நிறுவனத்தின் சி.எம்.டி மற்றும் ஐ.இ.இ.எம்.ஏ தலைவர், ஏ.சி.எஸ் எனர்ஜி குஜராத் ஆகியோர் கலந்து கொண்டனர்.
அவசரகால மறுசீரமைப்பு அமைப்பு  மூலம் 150-க்கும் மேற்பட்ட அனுபவம் வாய்ந்த மின்துறைப் பணியாளர்கள் குழு குஜராத்தை அடைந்துள்ளது என்றும், டையுவுக்கு மின்சாரம் வழங்கும், மோசமாக பாதிக்கப்பட்டுள்ள 220 கி.வாட். மின்பாதையை மறுசீரமைப்பதற்கான பணிகள் தொடங்கப்பட்டுள்ளன என்றும் பி.ஜி.சி.ஐ.எல். கூறியுள்ளது.
66 கி.வாட் மின் அமைப்பை மறுசீரமைப்பு பணிகளுக்கான ஒப்பந்தக்காரர்களின் பட்டியலையும் பி.ஜி.சி.ஐ.எல் வழங்கியது. மறுசீரமைப்புப் பணிகளை விரைவுபடுத்துவதற்காக மின் சாதன உற்பத்தியாளர்கள் மற்றும் பரிமாற்ற இணைப்புகளை அமைப்பதில் ஈடுபட்டுள்ள முக்கிய ஒப்பந்தக்காரர்களுடன் ஒருங்கிணைப்பதாக ஐ.இ.இ.எம்.ஏ உறுதியளித்தது. மறுசீரமைப்பு பணிகளுக்கு தேவையான பொருள் மற்றும் மனிதவளத்தை வழங்குவதாக மாநில அரசுகள் உறுதியளித்தன.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் : https://pib.gov.in/PressReleasePage.aspx?PRID=1720517
•••••••••
(Visitor Counter : 130
பாதுகாப்பு அமைச்சகம்
ஐ எஸ் ஓ 3 தரத்திலான 1.10 லட்சம் பாதுகாப்பு கவச உடைகளை தயாரிக்க ராணுவ தளவாட தொழிற்சாலை வாரியம் திட்டமிட்டுள்ளது
ராணுவ தளவாட தொழிற்சாலை வாரியம் ஐ எஸ் ஓ 3 தரத்திலான பாதுகாப்பு கவச உடைகளை வழங்கத் தொடங்கியுள்ளது எச் எல் எல் லைஃப்கேர் நிறுவனத்திலிருந்து 1.10 லட்சம் முதற்கட்ட கவச உடை தயாரிக்கும் பணி முழு வீச்சில் நடைபெறுகிறது. இந்த பணியானது 40 நாட்களில் முடிக்கப்படும்.
மேலும் தொழிற்சாலைகள் வாரியம் இரண்டு மீட்டர் அளவிலான சிறப்பு கூடாரங்களையும் உருவாக்கியுள்ளது, அவை மருத்துவ அவசரநிலையின் போது நோயாளிகளைத் தனிமைப்படுத்தி பரிசோதிக்கவும் சிகிச்சையளிக்கவும் பயன்படுத்தப்படலாம். இந்த கூடாரத்துணி தண்ணீர்புகாத லேசான எஃகு மற்றும் அலுமினிய அலாய் ஆகியவற்றால் ஆனவை. இதன் விநியோகம் ஏற்கனவே தொடங்கிவிட்டன.
கைகளை சுத்தம் செய்யும் கிருமி நாசினியின் உற்பத்தி போர்கால அடிப்படையில் தயாரிக்கபடுவதுடன் 70,000 லிட்டருக்கும் அதிகமான கிருமி நாசினி ஏற்கனவே வெவ்வேறு நிறுவனங்களுக்கு வழங்கப்பட்டுள்ளன.
இரத்த ஊடுருவல் சோதனைக்கு இரண்டு பரிசோதனை நிலையங்கள், ஒன்று சென்னையிலும் மற்றொன்று கான்பூரிலும் நிறுவப்பட்டுள்ளன.
•••••••••••••••
(
பாதுகாப்பு அமைச்சகம்
ரபேல் விமானங்கள் புறப்பட்டன
இந்திய விமானப்படையின் முதல் ஐந்து ரபேல் விமானங்கள் பிரான்சின் மெரிக்னாக் டஸ்ஸஸால்ட் விமான நிறுவனத்திடமிருந்து இன்று காலை பெறப்பட்டன. இந்த ஐந்து விமானங்களில், மூன்று ஒற்றை இருக்கை, இரண்டு இரட்டை இருக்கை கொண்டது.
இந்த விமானங்களை இரண்டு கட்டமாக கொண்டுவரத் திட்டமிடப்பட்டுள்ளது. இதை இந்திய விமானப்படையின் விமானிகள் கொண்டுவருவார்கள். இதற்காக அவர்களுக்கு விரிவான பயிற்சி அளிக்கப்பட்டுள்ளது. முதல் கட்ட விமானப் பயணத்தின்போது வானிலேயே எரிபொருள் நிரப்பத் திட்டமிடப்பட்டுள்ளது. பிரெஞ்சு விமானப்படையின் டேங்கர் மூலம் விமானிகள் இதனை மேற்கொள்வர்.
இந்த விமானம் வானிலையைப் பொறுத்து, அம்பாலா விமானப்படை நிலையத்துக்கு ஜூலை 29-ஆம்தேதி வந்தடையும் என எதிர்பார்க்கப்படுகிறது. எண் 17 ஸ்குவாட்ரன் , ‘’கோல்டன் ஆரோவ்ஸ்’’ ரபேல் விமானத்திற்கான தளமாக உருவாக்கப்பட்டுள்ளது.
அறிவியல் மற்றும் தொழில்நுட்பத்துறை
கொவிட்-19 நோயாளிகளுக்கு கால்சிகைன் மருந்தைப் பயன்படுத்துவதற்கான மருத்துவ பரிசோதனைக்கு இந்திய மருந்துகள் கட்டுப்பாட்டு ஆணையம் அனுமதி
அறிவியல் மற்றும் தொழிலக ஆராய்ச்சி மன்றமான சிஎஸ்ஐஆர் மற்றும் ஹைதராபாத்தின் லக்சாய் லைஃப் சயின்சஸ் தனியார் நிறுவனத்திற்கு, கொவிட்-19 நோயாளிகளுக்கு அளிக்கப்படும் சிகிச்சையில் கால்சிகைன் மருந்தை பயன்படுத்துவதற்கான இரண்டாவது கட்ட மருத்துவ பரிசோதனைக்கு இந்திய மருந்துகள் கட்டுப்பாட்டு ஆணையம் ஒப்புதல் அளித்துள்ளது.
ஹைதராபாத்தில் இயங்கும் சிஎஸ்ஐஆர்- இந்திய ரசாயன தொழில்நுட்பக்கழகம், ஜம்முவில் உள்ள சிஎஸ்ஐஆர்- இந்திய ஒருங்கிணைந்த மருந்துக் கழகம் ஆகியவை இந்த முக்கிய மருத்துவ சோதனையில் இணைந்துள்ளன.
கீல்வாதம் மற்றும் அழற்சி சார்ந்த பிரச்சினைகளைக் குணப்படுத்தப் பயன்படுத்தப்படும் மருந்தின் மருத்துவ பரிசோதனைக்கு அனுமதி வழங்கப்பட்டதற்கு சிஎஸ்ஐஆரின் தலைமை இயக்குநர் டாக்டர் சேகர் சி மாண்டே, தமது மகிழ்ச்சியைத் தெரிவித்துக் கொண்டார்.
சிஎஸ்ஐஆர் தலைமை இயக்குநரகத்தின் ஆலோசகரான டாக்டர் ராம் விஷ்வகர்மா, இருதயம் சார்ந்த இணை நோய்கள் உள்ள நோயாளிகளுக்கு பொதுவான மருந்துகளுடன் கால்சிகைன் மருந்தையும் இணைத்து வழங்குவதன் மூலம் அவர்கள் விரைவாகக் குணமடைவார்கள் என்று கூறினார். கொவிட்-19 தொற்று ஏற்பட்டபோதும், அதற்குப் பிந்தைய காலக் கட்டத்திலும் இருதயம் சார்ந்த பிரச்சினைகளால் ஏராளமானோர் உயிரிழந்திருப்பதாகப் பல்வேறு சர்வதேச ஆய்வுகள் தெரிவித்திருப்பதால் புதிய மற்றும் மறுபயன்பாட்டு மருந்துகளைக் கண்டறிவது அவசியம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1726423
-----
(Visitor Counter : 179
பிரதமர் அலுவலகம்
நவ்ரூஸ், ஈரானிய புத்தாண்டையொட்டி பிரதமர் வாழ்த்து
நவ்ரூஸ், ஈரானிய புத்தாண்டையொட்டி பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் தமது ட்விட்டர் பதிவில் கூறியிருப்பதாவது;
“நவ்ரூஸ் முபாரக்! இந்த நன்னாளில் அனைவரின் மகிழ்ச்சிக்கும், நல்ல ஆரோக்கியத்திற்கும் நான் பிராத்தனை செய்கிறேன். இந்தப் புத்தாண்டு உங்களுக்கு ஒரு செழிப்பான ஆண்டாகவும், சமூக ஒற்றுமை உணர்வுக்கு உத்வேகம் அளிக்கும் விதமாகவும் அமைய வேண்டுகிறேன்.”
பிரதமர் அலுவலகம்
சுதந்திர தினத்தை முன்னிட்டு நாட்டு மக்களுக்கு பிரதமர் வாழ்த்து
சுதந்திர தினத்தை முன்னிட்டு நாட்டு மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
அவர் வெளியிட்டுள்ள சுட்டுரைச் செய்தியில், “சுதந்திர தினத்தன்று உங்கள் அனைவருக்கும் எனது வாழ்த்துகள்.
அனைவருக்கும் 75-ஆவது சுதந்திர தின நல்வாழ்த்துகள். விடுதலையின் அம்ருத் மஹோத்சவம், நாட்டு மக்களிடையே புதிய ஆற்றலையும், உணர்வு நிலையையும் புகுத்தட்டும். ஜெய்ஹிந்த்”, என்று கூறியுள்ளார்.
-----
(
பிரதமர் அலுவலகம்
12-ம் வகுப்பு தேர்வு முடிவுகளை சிபிஎஸ்இ வெளியிட்ட பின் மாணவர்களுக்கு பிரதமர் வாழ்த்து தெரிவித்தார்
தங்களின் உள்மனம் சொல்வதை பின்பற்றுமாறு மாணவர்களை பிரதமர் வலியுறுத்தினார்
தேர்வு முடிவுகளில் மகிழ்ச்சி இல்லாதிருக்கும் மாணவர்களுக்கு பிரதமர் ஆறுதல் கூறி ஊக்கப்படுத்தினார்
12-ம் வகுப்பு தேர்வு முடிவுகளை சிபிஎஸ்இ வெளியிட்ட பின் மாணவர்களுக்கு பிரதமர் திரு நரேந்திர மோடி வாழ்த்து தெரிவித்தார்.
தொடர்ச்சியான ட்விட்டர் பதிவுகளில் பிரதமர் கூறியிருப்பதாவது:
“சிபிஎஸ்இ 12-ம் வகுப்பு தேர்வுகளில் தேர்ச்சி பெற்றுள்ள எனது இளம் நண்பர்கள் அனைவருக்கும் வாழ்த்துக்கள். இந்த இளைஞர்களின் ஆர்வமும், அர்ப்பணிப்பும் மெச்சத்தக்கவை. மனிதகுலம் எதிர்கொண்ட மாபெரும் சவால்மிக்க காலத்தில் இவர்கள் தேர்வுகளுக்கு தயார் செய்து அவற்றில் வெற்றி பெற்றுள்ளனர்.”
“சிபிஎஸ்இ 12ம் வகுப்பு தேர்ச்சி பெற்ற நமது இளம் தேர்வுப் போராளிகளுக்கு எண்ணற்ற வாய்ப்புகள் காத்திருக்கின்றன. உங்களின் உள்மனம் கூறுவதை பின்பற்றுமாறு அவர்களை நான் வலியுறுத்துகிறேன். எந்த துறையில் ஆர்வம் உள்ளதோ அதில் ஈடுபடுமாறு கேட்டுக்கொள்கிறேன். இவர்களின் எதிர்கால முயற்சிகளுக்கு எனது நல்வாழ்த்துக்கள்.”
“தங்களின் தேர்வு முடிவுகளில் சில மாணவர்களுக்கு மகிழ்ச்சி இல்லாதிருக்கலாம். ஆனால் ஒரு தேர்வு மட்டும் அவர்கள் யார் என்பதை ஒருபோதும் தீர்மானிப்பதில்லை என்பதை அவர்கள் அறியவேண்டும். வரும் காலங்களில் அவர்கள் நிச்சயம் பல வெற்றிகளை அடைவார்கள் என்று நான் நம்புகிறேன். தேர்வு தொடர்பாக நாம் விவாதித்த இந்த ஆண்டின் தேர்வு குறித்த விவாதத்தின் அம்சங்களையும் பகிர்ந்துள்ளேன்.”
சிறப்பு சேவைகள் மற்றும் கட்டுரைகள்
மத்திய இணை அமைச்சர் திரு எல். முருகன் அந்தமான் நிக்கோபாரில் பல்வேறு வளர்ச்சித் திட்டப் பணிகளை இன்று ஆய்வு செய்தார்: சர்வதேச யோகா தின நிகழ்ச்சியில் நாளை பங்கேற்கிறார்
மத்திய தகவல் ஒலிபரப்பு, மீன்வளம், கால்நடைப் பராமரிப்பு மற்றும் பால்வளத்துறை இணையமைச்சர் திரு எல் முருகன், இன்று  அந்தமான் நிகோபாரின் போர்ட் பிளேர் சென்றார்.
போர்ட் பிளேரில் உள்ள கரச்சராமாவில் நடைபெற்று வரும் 155 படுக்கைகள் கொண்ட பன்னோக்கு உயர் சிறப்பு மருத்துவமனையின் கட்டுமானப் பணிகளை அவர் பார்வையிட்டு ஆய்வு செய்தார்.
இந்த மருத்துவமனையின் முதல் கட்ட கட்டுமானப் பணிகள் இந்த ஆண்டு இறுதிக்குள் நிறைவடையும் என்று எதிர்பார்க்கப்படுகிறது. அந்தமான் தீவுப் பகுதி மக்களுக்கு சிறந்த மருத்துவ வசதிகளை வழங்கும் நோக்கில் கட்டப்படும் இந்த மருத்துவமனைப் பணிகளை விரைவுபடுத்தவும், பணிகளை விரைவாக நிறைவு செய்யவும் இணை அமைச்சர் திரு எல் முருகன் அறிவுறுத்தினார்.
தெற்கு அந்தமானின் கிராமப்புறங்களை போர்ட் பிளேருடன் இணைக்கும் வகையில் தேசிய நெடுஞ்சாலை 4-ல் சிப்பிகாட் பகுதியில் நடைபெற்று வரும் பாலம் அமைக்கும் பணியையும் மத்திய இணை அமைச்சர் டாக்டர் எல். முருகன் ஆய்வு செய்தார்.
பின்னர் அந்தமான் சிப்பிகாட்டில் உள்ள வேளாண் துறையின் இயற்கை பண்ணையை அமைச்சர் பார்வையிட்டார். சிப்பிகாட்டில் உள்ளூர் சுய உதவிக் குழுவினருடன் கலந்துரையாடிய அவர், மசாலாப் பொருட்களின் சந்தை வளர்ச்சி மற்றும் இயற்கை வேளாண் பொருட்களின் சந்தை குறித்து கேட்டறிந்தார். சுய உதவிக் குழுக்களைச் சேர்ந்த பெண்கள், தங்களது செயல்பாடுகள் குறித்து அமைச்சரிடம் விரிவாக விளக்கினர்.
பின்னர் டாக்டர் எல்.முருகன் வீடு வீடாகச் சென்று மத்திய அரசின் 9 ஆண்டுகால சாதனைகள் குறித்து எடுத்துரைத்தார். போர்ட் பிளேர் சந்தைப் பகுதியில் உள்ளூர் மக்களை நேரடியாகச் சந்தித்து மத்திய அரசின் வளர்ச்சித் திட்டப் பணிகள் குறித்தும், 9 ஆண்டு கால சாதனைகள் குறித்தும் அவர் விளக்கினார். அரசின் 9 ஆண்டு கால சாதனை விளக்க கையேடுகள் மற்றும் துண்டுப் பிரசுரங்களை அமைச்சர் பொதுமக்களுக்கு விநியோகித்தார்.
நாளை  அந்தமான் நிர்வாகம் ஏற்பாடு செய்துள்ள சர்வதேச யோகா தின விழாவில் மத்திய இணை அமைச்சர் திரு எல்.முருகன் பங்கேற்கிறார். பின்னர் ஸ்வராஜ் த்வீப் பகுதியில் மீன் இறங்குதளத்திற்குச் செல்லவுள்ள அவர், அங்கு உள்ளூர் மீனவர்கள் மற்றும் அரசுத் திட்டங்களால் பயன் அடைந்த பயனாளிகளுடன் கலந்துரையாடுகிறார்.
பிரதமர் அலுவலகம்
சமூகத்தில் போதைப் பொருள்களின் தீங்கிற்கு முடிவுகட்டும் முயற்சிகளைப் பிரதமர் பாராட்டியுள்ளார்
சமூகத்தில் போதைப் பொருட்களால் ஏற்படும் தீங்கிற்கு முடிவுகட்டும் முயற்சிகளைப் பிரதமர் திரு நரேந்திர மோடி பாராட்டியுள்ளார்.
மத்திய உள்துறை அமைச்சர் திரு அமித் ஷாவின் ட்விட்டர் செய்திக்கு பதிலளித்துப் பிரதமர் கூறியிருப்பதாவது:
“சமூகத்தில் போதைப் பொருட்களால் ஏற்படும் முடிவுகட்டுவதில் ஒருங்கிணைப்பையும் செயலூக்கத்தையும் கொண்டுவந்திருப்பது நல்ல முன்முயற்சியாகும்.”
மத்திய அமைச்சரவை
சட்டம் மற்றும் நீதி துறையில் இந்திய மற்றும் உஸ்பெகிஸ்தான் இடையே புரிந்துணர்வு ஒப்பந்தம் - மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையிலான மத்திய அமைச்சரவை இந்திய மற்றும் உஸ்பெகிஸ்தான் இடையே சட்டம் மற்றும் நீதி துறையில் புரிந்துணர்வு ஒப்பந்தத்திற்கு மத்திய அமைச்சரவை ஒப்புதல் அளித்துள்ளது
பலன்கள்:
இந்த புரிந்துணர்வு ஒப்பந்தம், சட்ட வலுனர்கள், அரசு நிர்வாகம், பயிற்சி, தீர்மானங்களுக்கான சிறந்த சட்ட உதவி ஆகியவற்றுக்கு வழி வகுக்கும். இந்திய மற்றும் உஸ்பெகிஸ்தான் இடையேயான சட்ட சேவை தொடர்பான விடயங்களுக்கு இந்த புரிந்துணர்வு ஒப்பந்தம் உதவி, இரு நாடுகளுக்கு இடையேயான தகவல் பரிமாற்ற தொடர்பான பயணங்கள், அரசு நிர்வாகத்தின் சட்ட திறன்களை மேம்படுத்தும் பயிற்சி ஆகியவற்றை வழங்கும்.
(
உள்துறை அமைச்சகம்
கொவிட்-19 பெருந்தொற்றின் காரணமாக நாட்டில் சிக்கித்தவிக்கும் இடம்பெயர்ந்த தொழிலாளர்கள் உட்பட, மாநிலங்களுக்கிடையேயான மக்களின் பயணத்துக்கு மத்திய அரசு ஆதரவளிக்கிறது
கொவிட்-19ஐ எதிர்த்துப் போரிட அமலில் உள்ள பொது முடக்கக் கட்டுப்பாடுகளின் காரணமாக, இடம்பெயர்ந்த தொழிலாளர்கள், சுற்றுலாப் பயணிகள், மாணவர்கள் மற்றும் இதர மக்கள் நாட்டின் பல்வேறு பகுதிகளில் சிக்கித் தவித்து வருகிறார்கள். தற்போது, இந்த சிக்கித் தவிக்கும் நபர்களின் சாலை வழிப் பயணத்தை மத்திய அரசு அனுமதித்துள்ளது. தொடர்புடைய மாநிலங்கள் ஒருவருக்கொருவர் தொடர்பு கொண்டு ஒத்துக்கொண்ட பின்னர், இவர்கள் ஒரு மாநிலம்/யூனியன் பிரதேசத்தில் இருந்து இன்னொரு மாநிலம்/யூனியன் பிரதேசத்துக்கு பயணிக்க அனுமதிக்கப்படுவர்.
அவர்கள் தங்களது இலக்குகளை அடைந்தவுடன், உள்ளூர் அதிகாரிகள் இவர்களை மதிப்பீடு செய்து, மருத்துவமனையில் தனிமைப்படுத்துதல் தேவைப்படாத பட்சத்தில், வீட்டு தனிமைப்படுத்தலில் இருக்குமாறு அறிவுறுத்தப்படுவார்கள் எனவும் முடிவெடுக்கப்பட்டுள்ளது. குறிப்பிட்ட கால இடைவெளியில் இவர்களுக்கு சுகாதாரப் பரிசோதனைகள் செய்யப்பட்டு வீட்டுக் கண்காணிப்பில் வைக்கப்படுவார்கள்.
இந்தக் காரணத்துக்காக, ஆரோக்ய சேது செயலியைப் பயன்படுத்த இந்த நபர்களை ஊக்கப்படுத்த மாநிலங்கள்/யூனியன் பிரதேசங்கள் கேட்டுக் கொள்ளப்பட்டுள்ளன. இதன் மூலம் இவர்களின் சுகாதார நிலைமையைக் கண்காணித்துப் பின்தொடரலாம்.
மாநிலங்கள்/யூனியன் பிரதேசங்களுக்கு அனுப்பப்பட்டுள்ள அதிகாரப்பூர்வ கடிதத்தை காண இங்கே சொடுக்கவும்:https://static.pib.gov.in/WriteReadData/userfiles/MHA%20Order%20on%2029.4.2020%20on%20Movement%20of%20Stranded%20persons.pdf
(
சுகாதாரம் மற்றும் குடும்ப நலத்துறை அமைச்சகம்
பின்பற்றப்பட வேண்டிய சிறந்த சேவைகள் குறித்த ஏழாவது தேசிய உச்சிமாநாட்டை அமைச்சர் டாக்டர். ஹர்ஷ் வர்தன் தொடங்கி வைத்தார்
பின்பற்றப்பட வேண்டிய சிறந்த சேவைகள் குறித்த ஏழாவது தேசிய உச்சி மாநாட்டை காணொலி வாயிலாக மத்திய சுகாதார மற்றும் குடும்ப நல அமைச்சர் டாக்டர். ஹர்ஷ்வர்தன் இன்று தொடங்கி வைத்தார். புதிய சுகாதார மேலாண்மைத் தகவல் அமைப்பு முறையையும், காசநோய் மற்றும் தொழுநோய் கண்காணிப்பு குறித்த வழிகாட்டியையும் நிகழ்ச்சியின் போது அமைச்சர் வெளியிட்டார்.
இந்தியாவின் பொது சுகாதார முறையின் பின்பற்றப்பட வேண்டிய சிறந்த சேவைகள், புதிய கண்டுபிடிப்புகள் குறித்த தேசிய உச்சி மாநாட்டை மத்திய சுகாதாரம் மற்றும் குடும்பநல அமைச்சகம் நடத்துகிறது. நிகழ்ச்சியில் பேசிய அமைச்சர் டாக்டர். ஹர்ஷ்வர்தன், “இந்தியாவில் சுகாதார முறையை புதிய உச்சத்திற்கு எடுத்துச் செல்லும் வகையிலான புதுமையான ஒருங்கிணைந்த வழிமுறைகள் மீது கவனம் செலுத்துவது மிகவும் முக்கியம். 2020-ஆம் ஆண்டு 210 புதிய முன்முயற்சிகளை மாநிலங்களும், யூனியன் பிரதேசங்களும் தேசிய சுகாதாரப் புதுமை இணையதளத்தில் பதிவேற்றம் செய்தன. மக்களின் சுகாதார நிலையை மேம்படுத்துவதும் அதே வேளையில் நீடித்த பொது சுகாதார முறையை வலுப்படுத்துவதும் இதன் நோக்கமாகும்”, என்று தெரிவித்தார்.
புதிய திட்டங்கள் மற்றும் வழிமுறைகளின் மூலம் நமது சுகாதார முறையை வலுப்படுத்துவது தொடர்பாக பேசிய அமைச்சர், “பொது சுகாதாரச் சேவைகளை வழங்குவதில் புதுமையான முறைகள் முக்கியமான பங்கு வகிக்கின்றன. கோவிட்-19-இன் போது மேற்கொள்ளப்பட்ட பணிகள், புதுமைகளை உருவாக்கவும் புதிய திட்டங்களில் ஈடுபடவும் எங்களை ஊக்குவித்துள்ளன. முழு உடல் கவசங்கள், செயற்கை சுவாசக் கருவிகள், முகக்கவசங்கள், தடுப்புமருந்து போன்றவற்றில் நாம் தற்சார்பு அடைய பெருந்தொற்று காரணமாக இருந்துள்ளது.
சுகாதார அமைச்சகத்தின் சஞ்சீவனி மின்னணு தளத்தின் மூலம் ஒரு மில்லியனுக்கும் அதிகமான தொலைதூர மருத்துவ ஆலோசனைகள் வழங்கப்பட்டுள்ளன. இது, ஒருங்கிணைந்த முயற்சிகள் வாயிலான புதிய அணுகுமுறையின் பலனாகும்”, என்று அவர் குறிப்பிட்டார்.
மின்னணு மாற்றத்தின் வாயிலாக உலகளாவிய சுகாதாரச் சேவையை குறைந்த செலவில் குறுகிய காலத்தில் எளிதில் பெறக்கூடிய உள்ளடக்கிய பாதுகாப்பான முறையில் வழங்கும் தேசிய மின்னணு சுகாதாரச் சூழலியலை உருவாக்க நமக்குக் காரணியாக இருந்துள்ளதாக அவர் குறிப்பிட்டார். அரசு மேற்கொண்ட பல்வேறு நீடித்த நடவடிக்கைகளின் மூலம் காசநோய்க்கான பரிசோதனை, சிகிச்சை முதலியவற்றில் இந்த முன்னேற்றம் ஏற்பட்டுள்ளதாக அவர் கூறினார். பிரதமர் திரு. நரேந்திர மோடி வரும் 2025ஆம் ஆண்டுக்குள் காசநோய் இல்லாத இந்தியாவை உருவாக்கும் இலக்கை நிர்ணயித்துள்ளார். இந்த இலக்கை அடைவதில் நாம் அனைவரும் ஒன்றிணைந்து நோயைக் குறுகிய காலத்தில் கண்டறிந்து அதற்கான சிகிச்சையை முறையாக வழங்கி நோய்ப் பரவல் சங்கிலியைத் தகர்க்க வேண்டும் என்று அவர் வலியுறுத்தினார்.
மேலும் விவரங்களுக்கு இந்தச் செய்திக் குறிப்பை ஆங்கிலத்தில் இங்கே காணவும்:https://www.pib.gov.in/PressReleasePage.aspx?PRID=1684130
------
(Visitor Counter : 226
பாதுகாப்பு அமைச்சகம்
விசாகப்பட்டினத்தில் முப்படை வீரர்களின் கிரிக்கெட் சாம்பியன்ஷிப் போட்டி
முப்படை வீரர்களுக்கான 70-ஆவது கிரிக்கெட் சாம்பியன்ஷிப் போட்டியின் தொடக்க விழா செப்டம்பர் -5, 2022 விசாகப்பட்டினத்தில் நடைபெற்றது. கிழக்கு கப்பல்படை தலைமையின் கீழ் முதன் முறையாக நடைபெற்ற முப்படை வீரர்களுக்கான கிரிக்கெட் சாம்பியன்ஷிப் போட்டியை தலைமையேற்ற கப்பல் படையின் தலைமை மருத்துவ அதிகாரி ஆர் ரவி தொடங்கி வைத்தார். கிழக்கு கடலோர ரயில்வே துறையின் மண்டல வருவாய் மேலாளரும் கிழக்கு கடலோர ரயில்வேத் துறை விளையாட்டு சங்கத்தின் தலைவருமான திரு அனுப்குமார் சத்பதி சிறப்பு விருந்தினராக கலந்துகொண்டார்.
ஒருமாத காலம் நடைபெறும் இந்த கிரிக்கெட் போட்டியில் கலந்து கொள்ளும் அணிகள், இந்திய ராணுவம் சிவப்பு, இந்திய ராணுவம் பச்சை, இந்திய கப்பல்படை மற்றும் இந்திய விமானப்படையாகும். செப்டம்பர் -5, 2022 தொடங்கப்பட்ட கிரிக்கெட் போட்டிகள் அக்டோபர்-2, 2022 வரை 4- நாள் டெஸ்ட் கிரிக்கெட், ஒரு நாள் மற்றும் டி-20 போட்டி நடைபெறும்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1857133
பாதுகாப்பு அமைச்சகம்
இரண்டு நாள் பயணமாக பெங்களூரு சென்றுள்ளார் ராணுவ துணைத் தளபதி லெப்டினன்ட் ஜெனரல் சிபி மொஹந்தி
ராணுவ துணைத் தளபதி லெப்டினன்ட் ஜெனரல் சிபி மொஹந்தி, இரண்டு நாள் பயணமாக பெங்களூரு சென்றுள்ளார். இன்று , உள்நாட்டு பாதுகாப்பு தளவாடங்கள் உற்பத்தியாளர்களான டாட்டா அட்வான்ஸ்டு சிஸ்டம்ஸ் நிறுவனம் மற்றும் அரூ தனியார் நிறுவனத்துடன் கலந்துரையாடினார். பீரங்கிகள் போன்ற வெடி பொருட்கள் சம்பந்தமான தளங்கள், மின்னணு உள்ளிட்ட பிரிவுகளில் ஏற்பட்டுள்ள வளர்ச்சி குறித்து உற்பத்தியாளர்கள் விளக்கமளித்தனர்.
சிறப்பு குளிர்கால உடைகளில் மேற்கொள்ளப்பட்டுள்ள மேம்பட்ட அம்சங்களையும் அவர் பார்வையிட்டார். இந்துஸ்தான் ஏரோநாட்டிக்ஸ் நிறுவனத்தின் ஹெலிகாப்டர் பிரிவின் வளர்ச்சி நிலையையும் அவர் ஆய்வு செய்தார்.
ஜூலை 23 அன்று பாதுகாப்பு அமைச்சகத்தின் கீழ் இயங்கும் பொதுத்துறை நிறுவனங்களான பாரத் மின்னணு நிறுவனம், இந்திய விண்வெளி ஆராய்ச்சி நிறுவனம்  உள்ளிட்டவற்றின் பிரதிநிதிகளுடன் கலந்துரையாடுவதுடன், ஆகாஷ் ஏவுகணை, விண்வெளி தொலைத்தொடர்பு உபகரணங்கள் குறித்த செயல் விளக்கங்களையும் ராணுவ துணைத் தளபதி பார்வையிடுவார். இஸ்ரோ தலைவர் டாக்டர் கே சிவனையும் அவர் சந்தித்துப் பேசுவார். லார்சன் அன்ட் டூப்ரோ நிறுவனத்தின் பிராந்திய தலைவர்கள், பல்வேறு அமைப்பு முறைகள் குறித்து விளக்கமளிப்பார்கள்.
நகரின் முக்கிய பாதுகாப்பு தலைவர்களுடன் பலதரப்பு விஷயங்கள் குறித்து லெப்டினன்ட் ஜெனரல் சிபி மொஹந்தி உரையாற்றுவார். ஏவுகணைகள், செயற்கை நுண்ணறிவு, ரோபோடிக்ஸ் உள்ளிட்ட தொழில்நுட்பங்களில் அதிக கவனம் செலுத்தப்படும். பாதுகாப்பு துறையினருடனான கலந்துரையாடலின் போது ‘ராணுவத் துறையில் தற்சார்பு' என்பதை கருப்பொருளாகக் கொண்டு ராணுவ துணைத் தளபதி உரையாடுவார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1737681
----
(Visitor Counter : 200
பிரதமர் அலுவலகம்
எல்லைப் பாதுகாப்புப் படை தொடக்க தினத்தையொட்டி, எல்லைப் பாதுகாப்புப் படை வீரர்களுக்கு பிரதமர் வாழ்த்து
எல்லைப் பாதுகாப்புப் படையின் தொடக்க தினத்தையொட்டி, எல்லைப் பாதுகாப்புப் படை வீரர்கள் மற்றும் அவர்களது குடும்பத்தினருக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
“எல்லைப் பாதுகாப்புப் படை தொடக்க தினத்தையொட்டி, எல்லைப் பாதுகாப்புப் படையினர் மற்றும் அவர்களது குடும்பத்தினருக்கு நல்வாழ்த்துகள். எல்லைப் பாதுகாப்புப் படை அதன் தைரியம் மற்றும் தொழில்முறைக்காக பரவலாக மதிக்கப்படுகிறது. இயற்கைப் பேரிடர்கள் மற்றும் நெருக்கடியான தருணங்களின் போது, நமது குடிமக்களைப் பாதுகாப்பதில் எல்லைப் பாதுகாப்புப் படை மிக முக்கிய பங்கு வகிக்கிறது.!” என்று பிரதமர் தமது டுவிட்டரில் தெரிவித்துள்ளார்.